《璧山端午馈九节蒲酒》
明代·黄衷

蚁泛昌阳渌，榴丹竞渡天。感时心自语，赏味思依然。

芳掇嵩山上，寒盟白石前。敲盂歌既醉，谁信是衰年。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。